Publication: Magyar Közlöny
Issue: MK-2005-154 (Year: 2005, Number: 154)
Era: 2004-2010
Section: 8. számú melléklet az 56/2005. (XI. 29.) EüM–KvVM–BM együttes rendelethez
Paragraph Index: 223

3. JELENTÉS 3.1. Vizsgálati jelentés A vizsgálati jelentésnek a következõ információkat kell tartalmaznia: Vizsgálandó anyag: – azonosító adatok (pl. adott esetben a CAS-szám; továbbá eredet; tisztaság; ismert szennyezõk; tételszám); – fizikai megjelenés és fizikai-kémiai tulajdonságok (pl. illékonyság, oldhatóság, stabilitás); – elegy esetén annak összetétele és az egyes komponensek egymáshoz viszonyított aránya. Vivõanyag: – azonosító adatok [tisztaság; (adott esetben) koncentráció; alkalmazott térfogat] – a vivõanyag megválasztásának indoklása. Kísérleti állatok: – a felhasznált egértörzs; – az állatok mikrobiológiai státusa, feltéve, hogy ismert; – az állatok származása, tartásának körülményei, takarmánya stb.; – az állatok száma, életkora és ivara; kísérleti körülmények: – a vizsgálandó anyagból elõállított készítménnyel és annak alkalmazásával kapcsolatos adatok; – a dózisszintek megválasztásának indoklása, ezen belül adott esetben a tartománybehatároló vizsgálatok eredményei; a vivõanyag és a vizsgálandó anyag alkalmazott koncentrációja és az anyag teljes alkalmazott mennyisége; – a táplálék és a víz minõsége (ezen belül a takarmány típusa/forrása, a víz forrása). 2005/154/II. szám A megbízhatóság ellenõrzése: – a legutóbbi megbízhatósági ellenõrzés eredményeinek összefoglalása az alkalmazott anyag, koncentráció és vivõanyag adataival együtt; – a vizsgáló laboratórium párhuzamos és/vagy korábbi pozitív és negatív kontrolladatai. Eredmények: – az egyes állatok testtömege a kezelés kezdetén és az exterminálás tervezett idõpontjában; – az átlagos (összevont megközelítés) és egyedi (állatonkénti megközelítés) DPM-értékek táblázata, illetve az egyes megközelítéseknél kapott értéktartományok és az egyes dóziscsoportok (ezen belül a vivõanyaggal kezelt kontrollcsoport) stimulációs indexei; – adott esetben statisztikai elemzés; – a toxicitási tünetek, ezen belül az alkalmazás helyén esetleg kialakuló bõrirritáció megjelenésének idõpontja és idõbeli alakulása minden egyes állatra vonatkozóan. Az eredmények diszkussziója: – Egy rövid kommentár az eredményekhez, a dózis-válasz elemzéshez és adott esetben a statisztikai elemzésekhez, a következtetés levonásával, amely szerint a vizsgálandó anyagot bõrszenzibilizálónak kell-e tekinteni vagy sem.

Source: https://magyarkozlony.hu/hivatalos-lapok/531ab852c9c8e6fbf551815ecfee8739e812b126/dokumentumok/ee337623f7c24e3a6c53e0c5b26de1b66206f086/letoltes